jkorsvik/nowiki_second_scrape_merged huggingface dataset:
Brasilucanus

Brasilucanus er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Nokså små, blankt rødbrune biller. Hodet er bredt skovlformet, uten påfallende forstørrede kjever hos hannene. De nyreformede fasettøynene sitter oppe på hodet, som er betydelig utvidet mot sidene. Beina er korte og brede, føttene (tarsene) er redusert til ett enkelt, flatt ledd. Beina kan foldes tett inntil kroppen. Dekkvingene har fordypede lengdefurer. Slekten ligner lite på andre hjortebiller, kan derimot overflatisk minne om noen gjødselbiller (Aphodiinae).


== Levevis ==
Ingenting er kjent med sikkerhet om disse billenes liv, men ut fra utseendet, med lemmer som kan foldes tett inn til kroppen og glatt overflate, har man antatt at de lever underjordisk i maur- eller termitt-tuer.
De har blitt samlet inn med feller som fanger flygende insekter, så de er trolig aktive flygere.


== Utbredelse ==
Slekten er kjent fra Brasil, Peru og Fransk Guyana.


== Systematisk inndeling ==
Det er mulig at denne noe avvikende slekten ikke hører hjemme i Lucanidae.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien Penichrolucaninae)
Slekten Brasilucanus Vulcano & Pereira, 1961
Brasilucanus acomus Ratcliffe, 1984
Brasilucanus alvarengai Vulcano & Pereira, 1961


== Kilder ==
Generic Guide to New World Scarab Beetles - Brasilucanus
Liste over artene
Bildegalleri


== Eksterne lenker ==
(en) Brasilucanus i Encyclopedia of Life 
(en) Brasilucanus i Global Biodiversity Information Facility 
Brasilucanus – detaljert informasjon på Wikispecies
Eligmodontus

Eligmodontus er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Middelsstore, avlange, blankt rødbrune til svarte hjortebiller. Hannens kjever er lange og mer eller mindre sigdformede, med fint sagtannet innerside. Pronotum har en skarp tann på hver side noe bak midten, og er rundet innsnevret bak denne.


== Utbredelse ==
Artene lever i det østlige og sørøstlige Asia.


== Systematisk inndeling ==
Disse artene blir ofte plassert i slekten Prismognathus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Eligmodontus Houlbert, 1915
Eligmodontus arcuatus Houlbert, 1915
Eligmodontus kanghianus Didier & Seguy, 1953


== Eksterne lenker ==
(en) Eligmodontus i Global Biodiversity Information Facility 
Eligmodontus – detaljert informasjon på Wikispecies 
Bildegalleri
Fjordbygdene

Fjordbygdene er i Vefsn et navn på bygdene som ligger langs Vefsnfjorden. Bygdene på østsida av fjorden har veiforbindelse, fylkesvei 78, inn til Mosjøen, mens bygdene på vestsida har fergeforbindelse.
Østlige fjordbygder:

Søfting
HolandsvikaVestlige fjordbygder:

Vikdalen
Hundåla
Husvika


== Referanser ==
Cladophyllus

Cladophyllus er en slekt av biller som hører til familien hjortebiller (Lucanidae) i gruppen skarabider (Scarabaeoidea).


== Utseende ==
Middelsstore, blanke, brunsvarte hjortebiller. Hannens kjever er ikke noe særlig forstørrede hos denne slekten.


== Utbredelse ==
Artene lever i det østlige og sørøstlige Asia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Cladognathini
Slekten Cladophyllus Houlbert, 1912
Cladophyllus bousqueti Boucher, 1996
Cladophyllus nobuhikoi Ikeda, 2000
Cladophyllus oberthuri Houlbert, 1912


== Eksterne lenker ==
(en) Cladophyllus i Global Biodiversity Information Facility 
Cladophyllus – detaljert informasjon på Wikispecies 
Bilder av Cladophyllus bousqueti
Eltdalsskardet

Eltdalsskardet er et fjell i Trysil, nord for Eltdalen og sør for Kampflåhøgda. Fjellet har to topper, en mot nord og en mot sør. Den nordre toppen er den høyeste med 1 148 meter over havet, mens den søndre toppen rager 1 119 moh.


== Fotnoter ==


== Referanser ==
Ørjan Buen

Ørjan Buen (født 1988 i Bergen, død 28. juni 2017  i Bergen) var en norsk stand-up komiker bosatt i Bergen og oppvokst i Ytrebygda bydel. 
Humoren hans var ofte preget av å inneholde dystre ting som få andre komikere turde å tulle med. Buen sin humor slo aldri nedover, men var preget av å se ulike ting på en helt ny måte. 
Han ble noen ganger på grunn av navnelikhet forvekslet i media som komikerkollegaen Ørjan Burøe. Buen var for øvrig fetter med Jan Henning Buen i rockebandet Fjorden Baby!. 


== Referanser ==
Midtlinjeskift

Midtlinjeskift er sjelden tilstand hvor hjernens oppfattelse av kroppens senterlinje skiftes mot enten høyre, venstre, opp eller ned, og etterhvert resulterer i en rekke synsforstyrrelser. Som regel er midtlinjeskiftet et resultat av en kraftig hjernerystelse, et slag eller nakkesleng i forbindelse med bilulykker, men man kan være uheldig og få et midtlinjeskift bare ved å få en hard fotball i bakhodet. Man er mer utsatt dersom slaget skjer i nær tilknytning til synsbarken i hjernen (visuell cortex) hvor hjernens synsbehandling foregår.Midtlinjeskift ble oppdaget og kartlagt av den amerikanske optometristen William Padula.


== Mekanismer ==
Pasienter med midtlinjeskift vil ofte være konstant svimle og fortelle at synet deres virker uklart og tåkete, selv om vanlige synstester vil vise at man har helt perfekt syn. Årsaken til at pasientene opplever synet som uklart er at sidesynet ikke lenger sammenfaller med skarpsynet. Midlinjeskiftet skyldes en skade i den ene av de to hjernehalvdelene hvor behandling av informasjonen fra sidesynet skjer. Hvor stor skaden er sammenfaller med hvor kraftig skiftet mot siden blir, og ettersom sidesynet er en svært viktig komponent for kroppens balanse vil uoverensstemmelsen mellom de to synsinntrykkene gjøre at pasienter som regel «lener seg bort» fra den skadde siden.


== Symptomer ==
Svimmelhet og kvalme.
Dårlig kroppsholdning, balanse og gange. Pasienten kan eksempelvis lene seg bak på helene, fremover eller mot den ene siden når den går, står eller sitter.
Mange pasienter vil hevde at horisonten ikke er vannrett, at gulvet er skjevt, at vegger er skjeve eller at stillestående objekter ser ut til å bevege seg.
Dårlig koordinasjon.


== Behandling ==
Midtlinjeskift kan behandles av optometrister ved hjelp av spesielt tilpassede yoked-prismebriller som midlertidig endrer hjernens oppfatning av midtlinjen tilbake til det som faktisk er midten av kroppen. Av og til må man kombinere bruken av prismebrillene med synstrening, og prismebrillene må kanskje tilpasses etterhvert som pasienten blir bedre.
Noen pasienter merker rask forbedring bare ved å ta på seg prismebrillene, og vil fremdeles ha effekt en god stund etter at brillene tas av. Slike pasienter kan etterhvert gå i lengre og lengre perioder uten å bruke brillene, og ha god effekt. Andre merker liten forandring, og må i tillegg trene mye i flere måneder for at midtlinjen skal skiftes tilbake og synet bli bra igjen.
Få optometrister kjenner til midtlinjeskift, og bare en håndfull optometrister i USA utdannes i det. Det finnes likevel eksempler på norske optometrister som har forsøkt å behandle tilstanden ved å følge de samme metodene, og i noen tilfeller har dette gitt svært gode resultater.


== Referanser ==


== Eksterne lenker ==
Padula Institute of Vision Rehabilitation » Post Trauma Vision Syndrome & Visual Midline Shift Syndrome
Fjuk Sportsklubb

Fjuk Sportsklubb (stiftet 6. juli 1933) er et tidligere idrettslag fra Blaker i Sørum kommune. Fjuk Sportsklubb ble slått sammen med Blaker Idrettslag i 1951. 


== Idretter ==
Idrettene som ble drevet i Fjuk Sportsklubb var fotball, friidrett, håndball, langrenn, skihopp og skøyter.


== Fjuk stadion ==
Fjuk stadion ble anlagt i 1933–1935 og var i bruk helt frem til 1963. Banen ble brukt til skøyteløp vinterstid (fra 1950–1955) og fotball sommerstid. Den første fotballkampen på Fjuk stadion ble spilt 1. september 1935 mellom Fjuk Sportsklubb og Finstadbru B. 


== Fjukbakken ==
Fjuk Sportsklubb hadde også egen hoppbakke hvor det fra 1930-tallet til 1950-tallet ble arrangert både kretsrenn og distriktrenn.


== Kilder ==
Blaker Idrettslag (1997). Blaker Idrettslag 75 år 1922-1997. Aurskog: PDC
Brunhodetanagar

Brunhodetanagar (Tangara gyrola) er en fugl i slekten Tangara i familien tanagarer.


== Utbredelse ==
Den forekommer i Bolivia, Brasil, Colombia, Costa Rica, Ecuador, Fransk Guyana, Guyana, Nicaragua, Panama, Peru, Surinam, Trinidad og Tobago, Venezuela.


== Referanser ==


== Eksterne lenker ==
(en) brunhodetanagar i Global Biodiversity Information Facility 
(no) brunhodetanagar hos Artsdatabanken 
(en) brunhodetanagar hos ITIS 
(en) brunhodetanagar hos NCBI 
(en) Kategori:Tangara gyrola – bilder, video eller lyd på Wikimedia Commons 
(en) Tangara gyrola – galleri av bilder, video eller lyd på Wikimedia Commons 
Tangara gyrola – detaljert informasjon på Wikispecies 
Tangara gyrola (ID AB91656827EEF542). Avibase. Hentet ut 19. oktober 2013.
Birdlife Species Factsheet: Tangara gyrola. Besøkt 2013-10-19.
IBC - The Internet Bird Collection: Tangara gyrola. Besøkt 2013-10-19.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2013-10-19.
Rustkinntanagar

Rustkinntanagar (Tangara rufigenis) er en fugl i slekten Tangara i familien tanagarer.


== Utbredelse ==
Den er endemisk til Venezuela.


== Referanser ==


== Eksterne lenker ==
(en) rustkinntanagar i Encyclopedia of Life 
(en) rustkinntanagar i Global Biodiversity Information Facility 
(no) rustkinntanagar hos Artsdatabanken 
(en) rustkinntanagar hos ITIS 
(en) rustkinntanagar hos NCBI 
(en) Kategori:Tangara rufigenis – bilder, video eller lyd på Wikimedia Commons 
Tangara rufigenis – detaljert informasjon på Wikispecies 
Tangara rufigenis (ID 64E9CBDB57B994B8). Avibase. Hentet ut 19. oktober 2013.
Birdlife Species Factsheet: Tangara rufigenis. Besøkt 2013-10-19.
IBC - The Internet Bird Collection: Tangara rufigenis. Besøkt 2013-10-19.
Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. The eBird/Clements checklist of birds of the world: Version 6.8.. Besøkt 2013-10-19.
Liste over skandinaviske fjell med størst primærfaktor

Liste over skandinaviske fjell med størst primærfaktor er en liste over alle fjelltopper i den skandinaviske fjellkjede med primærfaktor på minst 1000 meter. Primærfaktor er et mål på hvor høyt en fjelltopp rager over terrenget omkring. Fjelltopper med høy primærfaktor har en høy grad av selvstendighet.
Den skandinaviske fjellkjede er fjellkjeden som går langs Den skandinaviske halvøy, fra Agder i sør til Finnmark i nord. Vestsiden av fjellkjeden går bratt ned mot Nordsjøen og Norskehavet, og danner fjordene i Norge. Østsiden av fjellkjeden heller slakt mot Østlandet i sør og mot Bottenviken i nord. Den søndre del av den skandinaviske fjellkjeden kalles gjerne Langfjellene. For den nordlige del benyttes ofte begrepet Kjølen. Listen inkluderer ikke fjell på øyer ute i Nord-Atlanteren som Svalbard og Jan Mayen.
Mange av de høyeste toppene i Skandinavia ligger i fjellområder i den søndre del av fjellkjeden. Jotunheimen, Rondane og Dovrefjell er typiske eksempler. Dette er imidlertid fjellområder med få topper med høy primærfaktor. De fleste fjellene på denne listen er å finne i det bratte fjordlandskapet mot nord og vest. Fjelltopper fra området rundt Lyngenhalvøya er særlig godt representert.
Rundt 99 fjelltopper i den skandinaviske fjellkjeden har primærfaktor over 1000 meter. Tallet er noe usikkert fordi primærfaktorverdiene har en usikkerhet på opp til 10 m. Listen er derfor komplettert med to fjell med beregnede primærfaktorverdier ned til 997 meter. Dette sikrer at alle fjell som kan ha en primærfaktor over 1000 meter, er tatt med. På grunn av usikkerheten i primærfaktorverdiene bør rangeringen i den nedre del av listen benyttes med forsiktighet.
Av listens 100 fjelltopper ligger 85 i  Norge og 14 i Sverige. Nordre Saulos topp ligger på grensen mellom de to landene, og det ukjent hvilket land selve toppunktet ligger i. Av fylkene og länene er Troms best representert med 38 fjell. Dernest følger Nordland med 21 fjell og Møre og Romsdal og Norrbottens län med 12 fjell hver.
I Norden utenfor Skandinavia (Grønland, Island og Jan Mayen) finnes mange fjell med høy primærfaktor, se egen nordisk liste.
Listen er laget som en sorterbar liste. Ved å klikke på pilsymbolene i kolonneoverskriftene kan listen sorteres på ulike måter:

Alfabetisk ved å klikke på pilsymbolet i navnekolonnen.
Høydesortert ved å klikke på pilsymbolet i høydekolonnen.
Primærfaktorsortert innenfor et administrativt område (kommune, fylke/län eller land) ved å klikke på pilsymbolet for det administrative området.
Høydesortert innenfor et administrativt område ved først å klikke på pilsymbolet i høydekolonnen og dernest klikke på pilsymbolet for det administrative området.


== Se også ==
Liste over nordiske fjell med størst primærfaktor
Liste over norske fjelltopper med størst sekundærfaktor


== Litteratur ==
Kunnskapsforlagets Store Norgesatlas, Oslo 1996. Kart i målestokk 1:250 000.


== Eksterne lenker ==
Norgeskart, Kartverket
Kartsök och ortnamn, Lantmäteriverket i Sverige
Kartplatsen, Lantmäteriverket i Finland
Kartor, Eniro
Russisk topografisk kart, Marsjruty (Маршруты)
Vegemite

Vegemite er et salt pålegg som er laget av gjærekstrakt (et biprodukt fra ølbrygging), salt, vitaminer og grønnsaksekstrakt.


== Eksterne lenker ==
(en) Offisielt nettsted 
(en) Vegemite – kategori av bilder, video eller lyd på Commons
Aornon

Aornon (gresk: Ἄορνον) var et orakel i antikkens Hellas som var lokalisert i Thesprotia i en grotte kalt for Kharonion (Χαρώνειον ἄντρον eller χάσμα; «Kharons grotte»), i moderne tid gitt navn i latinisert utgave som Charonium (gruppe av grunnleggende partikler som består av par av kvarker og antikvarker) og som ga fra seg giftig damp.Navnet på grotten, Kharons grotte, reflekterte troen i gresk mytologi på at det var inngangen til Hades eller til Tartaros, en særskilt avgrunn i underverden. Kharon var navnet på fergemannen som brakte de døde over elven Akheron (eller Styx) til underverden og til de dødes bolig. 
I en egen versjon av myten reiste Orfeus til Aornon for å komme seg inn i underverden for å gjenvinne sin døde hustru Eurydike.


== Referanser ==
«Pollo»-ulykken

«Pollo»-ulykken inntraff ombord i tankskipet MT «Pollo» mens det lå ved kai i Kristiansand 5. november 1970. Skipet var under ombygging og reparasjon ved Kristiansands mekaniske verksted, og fikk installert nytt brannslukningsanlegg i maskinrommet. Under dette arbeidet kom en sveiser i skade for å bevege en hendel som utløste CO2-anlegget. Gassen strømmet inn i maskinrommet der mellom 50 og 60 arbeidere jobbet, og fortrengte oksygenet. 12 arbeidere ble kvalt og 39 ble skadet i ulykken. Stor innsats av røykdykkere fra Kristiansand brannvesen medvirket til at ikke enda flere mistet livet.
Tekstilkunstneren Else Marie Jakobsen har laget et billedteppe til minne om «Pollo»-ulykken. Teppet henger på Kristiansand brannstasjon.
Skipet ble bygget i 1960 og gitt navnet Mobil Apex. I 1969 begynte det å brenne i maskinrommet mens skipet lastet bensin og nafta ved oljeterminalen i Saint Croix. Én mann omkom og skipet ble ansett som totalt tap. Vraket ble kjøpt av skipsreder Svend Foyn Bruun som fikk det slept til Norge hvor det ble reparert ved Kristiansands mekaniske verksted. Det ble omdøpt til «Pollo». Etter brannen i Kristiansand ble skipet solgt og omdøpt en rekke ganger; I 1977 til «Redsea Venture», 1980 til «Ciron», 1984 til «Auma», 1985 til «Izara», og i 2005 ble det omdøpt til «Espadon» og antatt brukt som flytende lager. Skipet er i dag dekommisjonert.


== Litteratur ==
Jan Christensen; Dag Christensen (1971). VG panorama 71. Oslo: Schibsted. s. 20. ISBN 8251601967. 
Even Haughem (2000). Sikker utførelse av varme arbeider. Sandefjord: E H byggtjenester. s. 31. ISBN 8299552702. 


== Referanser ==


== Eksterne lenker ==
NRK-innslag fra 1970 på YouTube
Agderkultur: Else-Marie Jakobsens bildeteppeutstilling til Kirkefestspillene 2003 i Kristiansand (s. 3)
Mobil Apex - (1960-1969) – Bilder av «Pollo» i forskjellige navnedrakter
Pages (1981-album)

Pages er det tredje, og siste, albumet av det amerikanske bandet Pages. Albumet er bandets andre selvtitulerte (Pages fra 1978 som det første).
På dette tidspunktet var Pages redusert til et rent studioprosjekt, der kun Richard Page og Steve George (og John Lang, som et såkalt «assosiert medlem» som tekstforfatter) utgjorde de faste bandmedlemmene. Øvrige musikere på albumet bestod av innleide sessionmusikere fra det berømte og høyt aktede studiomiljøet i Los Angeles på den tiden.
To singler ble sluppet fra albumet (forøvrig de eneste to låtene produsert av Bobby Colomby), men ingen av dem kom seg inn på den amerikanske singellista Billboard Hot 100.
Året etter utgivelsen la trioen ned Pages, og startet Mr. Mister.
Tjäktjahjälmen

Tjäktjahjälmen er et fjell nord for Kebnekaise i svensk Lappland. Fjellet ligger øst for Tjäktjavagge (Čeakčavággi) ved dalmunningen til Stuor Reaiddávággi.
Toppen rager 1906 moh. Tjäktjahjälmens topp er forbundet med en lavere topp, Knivkammen (1878 moh.), via en skarp egg mot øst.Tjäktjahjälmen kan bestiges fra Sälkastugorna ved å følge dalen mellom Tjäktjahjälmen og Gaskkasnjunni opp til skaret ved isbreen. Derfra går man nordover opp på eggen og følger så denne mot toppen fra øst.


== Se også ==
Liste over fjell i Skandinavia


== Fotnoter ==


== Referanser ==


== Eksterne lenker ==
Tjäktjahjälmen 1906 Arkivert 20. oktober 2013 hos Wayback Machine., sueciaalpina.se
Sveinung Stensland

Sveinung Stensland (født 6. november 1972) er en norsk farmasøyt og politiker (H) fra Haugesund.


== Bakgrunn ==
Sveinung Stenslands far Karl Johan Stensland var i en årrekke en av KrFs mest profilerte politikere i Haugesund. I 2007 meldte han overgang til Høyre. Hans mor Aud Stensland var lærer ved Lillesund skole, hvor Sveinung selv har vært elev. Han har to søsken. Han er gift med Solveig Stensland, og de har tre sønner.
Stensland gikk naturfaglinjen ved Vardafjell videregående skole og deretter farmasistudiet ved Universitetet i Oslo. Han ble uteksaminert som cand.pharm i 1997. Etter studiene avtjente han førstegangstjenesten i Forsvarets sanitet ved Forsvarets farmasøytiske laboratorium 1997–1998. Han var regionsjef i Apotek 1  2000–2011.


== Politiske verv ==
Leder i Tysvær Høyre 2002–2005
Nestleder i Rogaland Høyre 2004–2006
Leder Haugesund Høyre 2006–2008
Leder i Rogaland Høyre 2012–2016


== Folkevalgte verv ==
Medlem av kommunestyret i Haugesund 2007–2013 (gruppeleder 2007–2011)
Medlem av Rogaland fylkesting 2007–2013 (Gruppeleder 2011–2013 og Leder av administrasjonsutvalget )
1. vararepresentant til Stortinget for Rogaland Høyre 2013–2017, fast møtende stortingsrepresentant for helse- og omsorgsminister Bent Høie.
Representant nr 8 fra Rogaland til Stortinget, 2017–2021


== Stortingskomitéer ==
2021–2025: 2. nestleder i Justiskomiteen
2017–2021: 2. nestleder i Helse- og omsorgskomiteen
2013–2017: Medlem av Helse- og omsorgskomiteen


== Referanser ==


== Eksterne lenker ==
(no) Sveinung Stensland hos Stortinget 
(no) Sveinung Stensland hos Norsk senter for forskningsdata 
(no) Sveinung Stensland på Instagram
Kitty Strand

Kitty Rigmor Strand (født 21. juli 1947, død 1. desember 2001) var en norsk lege, forsker og politisk aktivist. På 1970-tallet var hun sentral i ml-bevegelsen og i kvinnebevegelsen.
Strand satt i ledelsen for Marxist-Leninistiske Grupper, forløperen til AKP(m-l). Da partiet ble stiftet i 1973 var hun medlem av sentralkomiteens arbeidsutvalg fram til 1976. Hun var en av de som hadde mest innflytelse på utviklingen av bevegelsens kvinnepolitikk.Strand var en av initiativtagerne da Kvinnefronten ble dannet i 1971–1972. Som lege og aktivist ble hun en forgrunnsfigur i den nye kvinnebevegelsens kamp for selvbestemt abort.Som lege arbeidet hun blant annet i Askim og på Stovner, men hadde sin viktigste arbeidsplass på Mødrehygienekontoret.
Etter at Mødrehygienekontoret ble nedlagt, utdannet hun seg til forsker. Hun ble deretter tilknyttet Institutt for allmenmedisin i Oslo, og tok doktorgrad på emnet graviditet og arbeid.
Kitty Strand døde av kreft, 54 år gammel. I 2015 utga hennes datter, fotokunstneren Nina Strand, en bok om moren. I tilknytning til lanseringen av boken, som bar tittelen Dr. Strand, ble det også holdt en fotoutstilling. Nina Strand hadde arbeidet med dette fotoprosjektet i fem år.


== Referanser ==


== Eksterne lenker ==
Minneord i Tidsskrift for Den norske lægeforening (besøkt 19. oktober 2013)
Paris Bordone

Paris Bordone (født 5. juli 1500 i Treviso, død 29. januar 1570 i Venezia) var en italiensk maler fra Venezia virksom i renessansen. På tross av at han hadde studert med Tizian hadde han trekk av manierismens kompleksitet og provinsialismens vigør.


== Liv og virke ==


=== Bakgrunn ===
Paris Bordone ble født i Treviso, men flyttet til Venezia som ungdom og var en kort stund i lære hos Tizian. Han utdannet seg videre gjennom studiet av Giorgiones og Palma Vecchios verk. 


=== Maler ===
Fra 1520 og utover er det malerier av Bordone, blant de «Den hellige familie» i Firenze og «Den hellige familie med Katarina av Alexandria» i Eremitasjen.
Han virket foruten i Venezia i andre norditalienske byer som Vicenza, Crema, Genova og Torino, samt, på kong Frans I av Frankrikes invitasjon i Paris (1538), også i Augsburg. Hans verker derfra er imidlertid gått tapt.
Hans virtuost dyktige stoffskildring fremtrer i såvel hans portretter som i hans religiøse og mytologiske bilder.Den store maleriet «En fisker overleverer til dogen den hellige Markus' ring» (Akademiet i Venezia) er blitt ansett som tidens vakreste seremonibilde. I Skandinavia er Bordone representert med en duk «Jupiter og Io» i Göteborgs konstmuseum og et dobbeltportrett i samlingen på Nivaagaard.


== Referanser ==


== Eksterne lenker ==
Om Paris Bordone, fra National Gallery (engelsk)
Filosofiåret 1590

Filosofiåret 1590 er en oversikt over hendelser, utgivelser og personer med tilknytning til filosofi i 1590.


== Hendelser ==


== Publikasjoner ==
A Book to Burn (焚書), et filosofisk verk av Li Zhi


== Fødsler ==
26. juli – Johannes Crellius (Jan Crell, John Crell), polsk og tysk teolog (død 1633)
27. august - Ferruccio Baffa Trasci, italiensk katolsk biskop, teolog og filosof (død 1656)
1590/98 - Torquato Accetto, italiensk filosof og forfatter (død 1640)


== Dødsfall ==
ca. 1590 - Felice Figliucci, italiensk humanist, filosof og teolog (født ca. 1525)


== Se også ==
Filosofi på 1500-tallet
Høstlyng

Høstlyng (Erica vagans) er en busk som tilhører lyngfamilien. 
Den kan bli opptil 60 cm høy. Stenglene er glatte. De linjeformede bladene sitter i kranser på fire–fem. Blomstene er klokkeformede og  2,5–3,5 mm store. Blomsterfargen er lilla, rosa eller hvit, og blomstene sitter i tette, bladrike klaser. Pollenknappene er sjokoladebrune og stikker ut av blomsten. Den vokser i tørr hei og åpen skog på sur jord. Utbredelsen omfatter Cornwall i Storbritannia, Irland, Vest-Frankrike og Nord-Spania.
Høstlyng er en populær prydplante med mange kultivarer.


== Litteratur ==
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. ISBN 82-512-0355-4. 


== Eksterne lenker ==
(en) høstlyng i Encyclopedia of Life 
(en) høstlyng i Global Biodiversity Information Facility 
(en) høstlyng hos ITIS 
(en) høstlyng hos NCBI 
(en) høstlyng hos The International Plant Names Index 
(en) høstlyng hos Tropicos 
(en) Kategori:Erica vagans – bilder, video eller lyd på Wikimedia Commons 
(en) Erica vagans – galleri av bilder, video eller lyd på Wikimedia Commons 
Erica vagans – detaljert informasjon på Wikispecies